description: В рубриката "Четиво" публикуваме откъс от последния роман на един от най-известните съвременни американски писатели Джонатан Франзен - "Чистота". Преводът е на Владимир Молев, а книгата е на пазара от миналата седмица, издадена от "Колибри".

title: Откъс от "Чистота" на Джонатан Франзен

maintext:
[издателство]
В рубриката "Четиво" публикуваме откъс от последния роман на един от най-известните съвременни американски писатели Джонатан Франзен. "Чистота" излезе в САЩ през 2015 г., а у нас е на пазара от 25 ноември благодарение на "Колибри". Преводът е на Владимир Молев.– О, коте, радвам се да ти чуя гласчето – рече майката на момичето по телефона. – Тялото ми пак ме предава. Имам чувството, че целият ми живот е просто една дълга поредица предателства от страна на тялото.– Не е ли така с живота на всички ни? – попита момичето, Пип.Тя беше започнала да се обажда на майка си по средата на обедната почивка във "Възобновяеми решения". Това ѝ помагаше да превъзмогне усещането, че не е подходяща за тази работа, че е принудена да работи нещо, за което никой не би могъл да бъде подходящ, че самата тя всъщност не е подходяща за никаква работа; освен това след двайсетина минути с чиста съвест можеше да заяви, че почивката ѝ е свършила и трябва да затваря.– Левият ми клепач постоянно провисва – обясни майка ѝ. – Все едно някаква тежест го дърпа надолу, като оловца на въдица, сещаш се, нали?– И сега ли?– От време на време. Чудя се дали не е неврит на лицевия нерв.– Каквото и да представлява невритът на лицевия нерв, сигурна съм, че не е това.– Откъде си толкова сигурна, след като дори не знаеш какво е, коте?– Ами... Защото нямаше и базедова болест. Хипертиреоза. Меланома.Не можеше да се каже, че на Пип ѝ е особено приятно да се подиграва на майка си. Само че техните отношения бяха опетнени от "морален риск", един полезен термин, който беше научила в часовете по икономика в колежа. В икономиката на майка си тя беше структуроопределяща банка, която няма как да бъде оставена да фалира, незаменим служител, който не може да бъде уволнен заради лошото си поведение. Някои от приятелите ѝ в Оукланд също имаха смахнати родители, ала все пак успяваха да си говорят с тях всеки ден, без да се стигне до налудничави изблици, тъй като дори и най-смахнатите родители притежаваха и други ресурси, които не се изчерпваха с единствения им наследник. А за майка ѝ Пип беше всичко.– Така или иначе, днес май няма да отида на работа – рече майка ѝ. – И без това само Стремлението ми я прави поносима, а няма как да му се посветя, когато невидими рибарски оловца придърпват клепача ми надолу.– Ох, мамо, не можеш пак да си вземеш болничен. Още сме юни месец. Ами ако наистина се разболееш от грип или пък хванеш нещо друго?– А дотогава всички ще се питат какво прави на касата тази бабичка, дето половината ѝ лице е провиснало чак до рамото. Да знаеш колко ти завиждам за твоята кабинка! За нейната невидимост.– Хайде да не идеализираме кабинките – отвърна Пип. – Това е най-ужасното на телата. Че са видими, отвратително видими.Макар да беше в хронична депресия, майка ѝ не беше луда. Беше успяла да се задържи повече от десет години на работа в "Нов лист", "супермаркета на местната общност", във Фелтън, и стига да се откажеше от своя начин на мислене и да възприемеше нейния, Пип можеше чудесно да я разбере. Единствената украса по сивите гипсокартонени стени на кабинката ѝ беше ваденка с надпис: ПОНЕ ВОЙНАТА СРЕЩУ ПРИРОДАТА ВЪРВИ ДОБРЕ. Работните места на колегите ѝ бяха облепени с всевъзможни снимки и изрезки от списания, ала Пип, също като майка си, имаше усет за привлекателността на това, да бъдеш невидим. Освен това тя очакваше всеки момент да я уволнят, тъй че не виждаше смисъл да се устройва.– Реши ли как искаш да не празнуваш твоя нерожден ден? – попита Пип.– Честно казано, бих искала да си остана цял ден в леглото, завита през глава. Не ми трябва нерожден ден да ми напомня, че остарявам. Клепачът ми прекрасно се справя с тази задача.– Какво ще кажеш да направя торта и да дойда да я изядем? Струваш ми се по-потисната от обикновено.– Когато си при мен, не съм потисната.– Жалко, че не ме предлагат на хапчета. Ще преглътнеш ли торта, приготвена със стевия?– Не знам. Стевията има някакво особено въздействие върху рецепторите в устата ми. Досегашният ми опит сочи, че човек не може да заблуди вкусовите си луковици.– Захарта също има послевкус – отбеляза Пип, макар да знаеше, че този аргумент няма да подейства.– Захарта има леко кисел послевкус, който не дразни вкусовите луковици, тъй като те са създадени да регистрират киселинността, без да се замислят върху нея. Какъв е смисълът да се мъчат пет часа да регистрират нещо непознато и странно? А точно това стана първия – и последен – път, когато опитах напитка със стевия.– Аз имах предвид, че киселият послевкус се усеща доста дълго време.– Нещо определено не е наред, ако вкусовите ти луковици продължават да регистрират странни усещания пет часа след като си пил напитка със стевия. Знаеш ли, че е достатъчно веднъж да вземеш метамфетамин, за да настъпят необратими промени в мозъка? Ето такъв вкус има за мен стевията.– Ако намекваш, че си седя тук с луличка за пушене на метамфетамин в ръка, не си познала.– Намеквам, че не ми трябва торта.– Добре, ще измисля някакъв друг вариант. Извинявай, че предложих нещо, което ще те отрови.– Не съм казвала, че ще ме отрови. Просто стевията има някакво особено въздействие върху...– Върху рецепторите в устата ти, да.– Коте, каквато и торта да донесеш, ще я изядем, рафинираната захар няма да ме убие, не ми се ядосвай. Моля те, скъпа.Разговорите не приключваха, докато двете взаимно не си скапеха настроението. Проблемът според Пип, същината на оковите, с които живееше, вероятната причина за неспособността ѝ да бъде подходяща за каквото и да е било, се състоеше в това, че тя обичаше майка си. Съжаляваше я, състрадаваше ѝ, разтапяше се, щом чуеше гласа ѝ, изпитваше доста притеснително несексуално привличане към тялото ѝ, тревожеше се дори за вкусовите рецептори в устата ѝ, желаеше ѝ щастие, не искаше да я безпокои, умиляваше се само при мисълта за нея. Това беше тежкият гранитен блок в средоточието на живота ѝ, източникът на гнева и сарказма, които тя насочваше не само към майка си, а и към далеч по-неподходящи обекти най-често в свой ущърб. И когато се ядосаше, се ядосваше не на майка си, а на гранитния блок.Пип беше на осем-девет години, когато се сети да попита защо в бунгалото сред секвоите в покрайнините на Фелтън се празнува само нейният рожден ден. Майка ѝ отговори, че няма рожден ден, за нея от значение бил единствено рожденият ден на Пип. Пип обаче настоя на своето и накрая майка ѝ се съгласи да отбелязва настъпването на лятото като свой нерожден ден. Това беше повдигнало въпроса и за възрастта на майка ѝ, която тя отказа да разкрие, като с усмивка, все едно изричаше някакъв коан, отвърна:– Достатъчно възрастна съм, за да ти бъда майка.– Ама на колко години си точно?– Погледни ръцете ми – отвърна тя. – Ако се упражняваш достатъчно, ще можеш да познаеш възрастта на всяка жена по ръцете ѝ.Пип се взря в ръцете на майка си, като че ли за първи път ги виждаше. Кожата на дланите не беше розова и непрозрачна като нейната. Костите и вените сякаш се мъчеха да изскочат на повърхността, все едно кожата беше отдръпваща се при отлив вода, под която се разкриват разни работи по дъното. Макар че косата ѝ беше гъста и дълга, в нея имаше сиви, сякаш повехнали кичури, а кожата на шията беше като презряла праскова. Вечерта Пип дълго се въртя в леглото, разтревожена от мисълта, че майка ѝ може скоро да умре. Това беше първото предчувствие за гранитния блок.Впоследствие тя трескаво закопня майка ѝ да си намери мъж или поне един човек, какъвто и да е той, който да я обича. Сред възможните кандидати през годините бяха съседката им Линда, която също отглеждаше детето си сама и освен това учеше санскрит, месарят в "Нов лист" Ърни, който също като нея беше вегетарианец, педиатърката Ванеса Тонг, която толкова я харесваше, че се опитваше да я зариби да ходят да наблюдават птиците, брадатият майстор Сони, за когото и най-простата задача беше повод да се впусне в пространни обяснения за уредбата на индианските селища в древността. Всички тези добросърдечни хорица от долината Сан Лоренцо виждаха в майка ѝ това, което самата Пип беше зърнала в първите години на юношеството си не без чувство на гордост: някакво скрито величие. Не е нужно да пишеш стихове, за да бъдеш поет, не е нужно да твориш, за да си човек на изкуството. Духовното Стремление на майка ѝ беше своего рода изкуство – изкуството на невидимостта. В бунгалото им нямаше телевизор, а компютър се появи чак когато Пип навърши дванайсет; майка ѝ се осведомяваше за новините от "Санта Круз Сентинел", който тя четеше заради дребната ежедневна радост да се възмущава от света. Само по себе си това не беше нещо необичайно за долината. Проблемът беше, че майката на Пип излъчваше свенлива увереност в своето величие или най-малкото се носеше, сякаш едно време е била велика, времето преди появата на Пип, за което категорично отказваше да говори. Тя беше не просто обидена, а направо покрусена, че съседката им Линда сравнява сина си Деймиън, който ловеше жаби и устата му постоянно зееше отворена, с нейната изключителна и съвършена Пип. Смяташе, че месарят ще се прекърши и никога няма да се съвземе, ако му каже, че дори след като се е изкъпал, на нея пак ѝ мирише на месо; страдаше неимоверно, чудейки се как да отклони поканите на Ванеса Тонг, вместо да си признае, че я е страх от всякакви пернати; а всеки път когато високопроходимият пикап на Сони се появеше пред дома им, тя изпращаше Пип да му отвори и се измъкваше през задната врата в гората. Това, което ѝ осигуряваше лукса да бъде толкова придирчива, беше Пип. Многократно го беше заявявала ясно: Пип е единственият човек, който отговаря на изискванията ѝ, единственият, когото обича.Разбира се, всичко това се превърна в източник на парещ срам, когато Пип навлезе в пубертета. Но тогава тя беше твърде унесена да мрази майка си и да я наказва, за да си даде сметка какви щети нанася майчиният ѝ отказ от света върху житейските ѝ перспективи. Нямаше кой да ѝ каже, че ако иска да се занимава с вършенето на добри дела, не е много мъдро да се дипломира със студентски заем на стойност сто и трийсет хиляди долара. Никой не я предупреди, че при събеседването с Игор, директора на Отдела за директна връзка с клиентите във "Възобновяеми решения", не бива да гледа "трийсетте-четиресетте хиляди долара" комисиони, които според него тя щеше да си докарва още през първата година, а предложената основна заплата от двайсет и една хиляди долара, нито пък, че един добър търговец като Игор може умело да пробутва скапана работа на неопитни младоци на по двайсет и една години.– И още нещо – рече Пип строго. – Отсега те предупреждавам, че искам да поговорим за това, за което не обичаш да говориш.Майка ѝ се засмя, смехът ѝ трябваше да мине за чаровен, да покаже обезоръженост.– Има само едно нещо, за което не обичам да си говоря с теб.– Точно него имам предвид. Да си знаеш.


description: Бъчварова уточни, че няма да се правят нови лагери, а ще се използват площадки около гранчините застави, където ще се настаняват не повече от 200 души. Те ще са от затворен тип, а престоят на миграните в тях ще е до 1 месец.

title: Бъчварова: Трябва да сме абсолютно безотговорни, ако не се подготвим за миграционен натиск

maintext:
Фотограф: Георги Кожухаров
Трябва да сме абсолютно безотговорни, ако не подготвим държавата за миграционен натиск. Виждате какво се случва в размирните страни, както и в Турция. Трябва да очакваме всичко. Това заяви преди Би Ти Ви вътрешният министър в оставка Румяна Бъчварова, след като беше разпространена информация, че в страната ще бъдат изградени три нови центрове за настаняване на мигранти.Тя уточни, че няма да се правят нови лагери, а ще се използват площадки около граничните застави , където ще се настаняват не повече от 200 души. Те ще са от затворен тип, а престоят на миграните в тях ще е до 1 месец. За този период те ще минат през необходимите процедури да им се даде статут на постоянно пребиваващи. Ако не получат такъв, ще бъдат връщани.Бъчварова добави, че в момента няма никакъв миграционен натиск по границите. Миналата седмица са били хванати едва двама души, които се опитвали да влязат нелегално в България.Вътрешният министър в оставка каза още, че изказването на евродепутата и бъдещ вицепрезидент Илияна Йотова , че ще се строят нови бежански центрове в страната е опит за компрометиране на правителството."Тя излъга, че няма да получим 160 млн. евро от Европа за охрана на границата ни. Излъга още, че ще се строят допълнителни центрове за настаняване. Въпросните 18.9 млн., които ще получим за т.нар. нови центрове ще се разпределят за различни нужди", заяви Бъчварова.С тези пари ще се направи ремонт на сегашните сгради, където са настанени бежанци. Лагерът в Пъстрогор ще се преустрои от отворен в затворен тип. 6 милиона пък ще отидат за храна на мигрантите.Бъчварова уточни, че все още няма екстрадирани афганистанци от лагера в Харманли, които взеха участие в бунта . Между 300 и 500 души от тях ще бъдат върнати доброволно, като вече са подали молби за това.

fasttext_language: bg


title: Община Тервел въвежда разделно събиране на биоотпадъците си

maintext: Община Тервел въвежда система за разделно събиране на биоотпадъците от паркове и градини, от предприятия в хранително-вкусовата промишленост, заведения за обществено хранене, търговски обекти, домакинства.Това предвижда програма за управление на отпадъците в периода 2016-2020 г., цитирина от БТА, която общинският съвет ще гласува на заседанието си.До 2020 г. биоотпадъците, които се депонират, трябва да намалеят поне наполовина спрямо количествата, образувани в региона през 2014 г., е мотивът за новата система.Според морфологичен анализ, поръчан от общината, делът на хранителните отпадъци средно за година достига почти 16% като през зимата този показател е най-висок и надхвърля 20 на сто. Градинските отпадъци съставляват близо 11 на сто средно за годината като през лятото достигат 15%, се посочва в програмата.Община Тервел възнамерява да изгради площадка за компостиране на зелени отпадъци и ще търси финансова подкрепа по оперативната програма "Околна среда". На новата претоварна станция за битови отпадъци край града вече е отреден терен за такова съоръжение.Програмата за управление на отпадъците ще търси възможности и за въвеждане на фамилно компостиране.


description: Нова серия във видео рубриката на "Дневник"

title: "Дай мигач" с Васил Гюров и "Ревю" (видео)

maintext:
Васил Гюров, Кристина Серафимова и Веселин Йовчев, или група "Ревю" в един следобед, в един автомобил по улиците на София. Какво е за тях "Орлов мост", кои са каузите им, на какъв африкански диалект имат песен и още музика и истории - вижте във видеото.
"Дай мигач" е в партньорство с Volkswagen Touareg


description: Синдиците на КТБ са започнали правни действия по събирането на задължения към фалиралата банка в 676 производства за 3.9 млрд. лв. Това се вижда от справка на синдиците, предоставена чрез Министерството на финансите на депутата от ГЕРБ Десислава Атанасова.

title: Синдиците в КТБ са събрали 4.5% от търсените 3.9 млрд. лв.

maintext:
От бивши администратори на банката се търсят общо 36 млн. лв. като в справката не се посочва дали има иск към мажоритарния собственик Цветан Василев и на каква сума.
Фотограф: Юлия Лазарова
От датата на решението на съда за откриване на производството по несъстоятелност, която е 22 април 2015 г., досега са събрани 176.7 млн. лв. (4.5%).
Издадени са изпълнителни листове и заповеди за незабавно изпълнение за 2.5 млрд. лв.
Отговорът на синдиците Изтегляне
Синдиците на КТБ са започнали правни действия по събирането на задължения към фалиралата банка в 676 производства за 3.9 млрд. лв.Това се вижда от справка на синдиците, предоставена чрез Министерството на финансите на депутата от ГЕРБ Десислава Атанасова и публикувана на сайта на Народното събрание.Атанасова беше председател на временната парламентарна комисия за фалита на КТБ и е отправила въпрос към финансовия министър Владислав Горанов за това как върви събирането на вземанията.От отговора, цитиран от "Стандарт", се разбира, че синдиците оспорват прихващания за 448 млн. лв. и търсят 36 млн. лв. от бивши администратори на банката. Обезпечителните производства срещу длъжници на банката или солидарни длъжници са за 437 млн. лв.


title: Партията на Меркел ще опита да премахне автоматичното двойно гражданство

maintext:
Партията на германския канцлер Ангела Меркел затегна още повече правилата в областта на имиграцията чрез ограничаване на двойното гражданство и признаването на немския за национален език в конституцията, предаде ДПА, цитирана от БТА.
Решението на Християндемократичния съюз на конгреса му в Есен да въведе в конституцията немския като национален език и да втвърди правилата за двойно гражданство - по-специално за турците, които живеят в страната, са част от новия му по-твърд подход към чужденците в Германия.
Според предложението децата, родени в Германия от родители чужденци, трябва да си изберат гражданство. Досега те автоматично получаваха двойно гражданство.
Преди това ХДС се беше съгласил да се позволи на децата на имигранти да имат германско заедно с гражданството на родителите си. Тази отстъпка бе част от сделката за съставяне на коалиционно правителство със социалдемократите.
Вчера Меркел отправи на партийния конгрес призив за забрана на бурките на обществени места и обеща, че няма да има повторение на миналогодишната бежанска криза.
ХДС планира по-късно днес да приеме решение за затягане на законите за предоставяне на убежище с предложение за ускоряване на депортиранията на кандидатите, които са отхвърлени, и за орязване на социалните им помощи.
Вицеканцлерът Зигмар Габриел определи решението на ХДС за отмяна на двойното гражданство на децата на имигрантите като "удар срещу интегрирането им в страната". Габриел каза, че социалдемократите никога няма да приемат подобно предложение.


title: Във Франция е открит първият в света път от соларни панели

maintext: Северна Франция не е прочута със слънчевите си дни, но именно в тази част е първият в света път от соларни панели, който официално бе открит в четвъртък.Всъщност, това е само тестови участък от едно платно с дължина 1 км, водещ към село Турувр в Нормандия. Той е покрит с 2800 кв. м соларни плочки и в следващите 2 години ще се провери издържливостта и ефективността им. Статистиката показва, че по този път всеки ден минават около 2000 автомобили.Проектът струва 5 млн. евро, отпуснати от държавата, и ще се управлява от Colas, дъщерно дружество на компанията Bouygues.Ако всичко върви по план, от този участък би трябвало да може да се захранва уличното осветление на селище с около 5000 жители.Досега подобни изпитания са правени на четири места във Франция, но те са предимно паркинги с малък трафик.В страната има 1 милион километра шосета и от Colas казват, че на теория Франция може да стане енергийно независима чрез соларна енергия.Един от недостатъците на соларните пътища е, че панелите произвеждат по-малко енергия, отколкото в инсталации, разположени под подходящ ъгъл спрямо слънчевите лъчи - по покриви на сгради или склонове на местности. Освен това има съмнения колко издържливи ще се окажат панелите на натоварване от тежащите тонове коли и камиони.Но ако тестът в Турувр се окаже успешен, бъдещето може да изглежда доста по-различно. В Нормандия в района на Каен дните с ярко слънце са едва 44 в годината, докато на юг в Марсилия достигат 170.


description: Заводските цени през ноември запазват равнището си от същия месец на предходната година, показват данните на Националния статистически институт (НСИ). С това на практика се слага край на непрекъснатото поевтиняване.

title: Заводските цени през ноември остават на равнището си от 2015 г.

maintext:
Фотограф: Надежда Чипева
Заводските цени през ноември запазват равнището си от същия месец на предходната година, показват данните на Националния статистически институт (НСИ).С това на практика се слага край на непрекъснатото поевтиняване.Увеличение на цените е отчетено в добивната промишленост - с 8.9%, и в преработващата промишленост - с 0.6%, а намаление е регистрирано при производството и разпределението на електрическа и топлоенергия и газ - с 3.0%.В преработващата промишленост по-съществено увеличение на цените се наблюдава при производството на основни метали - с 8.5%, при ремонта и инсталирането на машини и оборудване - с 2.2%, и при производството на напитки - с 1.9%, а намаление е регистрирано при производството на химични продукти - с 2.9%, и при производството на хартия, картон и изделия от хартия и картон - с 2.5%.Спрямо октомври заводските цени нарастват с 0.5% спрямо предходния месец. По-високи цени са регистрирани в добивната промишленост - с 6.4%, в преработващата промишленост и при производството и разпределението на електрическа и топлоенергия и газ - по 0.3%.По-съществено увеличение на цените в преработващата промишленост се наблюдава при производството на основни метали - с 5.9%, при производството на тютюневи изделия - с 0.9%, и при производството на превозни средства, без автомобили - с 0.6%, а намаление е регистрирано при обработката на кожи; производството на изделия от обработени кожи без косъм - с 1.2%.Индексът на цените на производител на вътрешния пазар през ноември спада с 0.6% в сравнение със същия месец на 2015 година. Намаление е регистрирано при производството и разпределението на електрическа и топлоенергия и газ - с 2.7%, а увеличение е отчетено в добивната промишленост - с 4.6%, и в преработващата промишленост - с 0.2%.По-високи цени в преработващата промишленост спрямо ноември 2015 г. са отчетени при: производството на основни метали - с 9.7%, производството на компютърна техника, електронни и оптични продукти - с 2.8%, ремонта и инсталирането на машини и оборудване - с 2.6%. Намаление на цените се наблюдава при: производството на химични продукти - с 3.9%, производството на дървен материал и изделия от него, без мебели - с 2.2%, производството на изделия от каучук и пластмаси - с 0.9%.На месечна база се отчита леко поскъпване - с 0.2% спрямо октомври. Увеличение на цените е регистрирано в добивната промишленост - с 3.9%, и при производството и разпределението на електрическа и топлоенергия и газ - с 0.1%, докато в преработващата промишленост няма изменение.В преработващата промишленост нарастване на цените спрямо предходния месец се наблюдава при производството на основни метали - със 7.8%, и при производството на тютюневи изделия - с 1.1%, а намаление е отчетено при производството на дървен материал и изделия от него, без мебели и при ремонта и инсталирането на машини и оборудване - по 0.2%.Индексът на цените на производител на международния пазар през ноември нараства с 1.3% в сравнение със същия месец на 2015 година.В преработващата промишленост увеличението е с 1.2% спрямо ноември 2015 година. По-високи цени са отчетени при производството на основни метали - с 8.3%, и при производството на дървен материал и изделия от него, без мебели - с 4.3%. Намаление на цените се наблюдава при производството на хартия, картон и изделия от хартия и картон - с 9.4%, и при производството на компютърна техника, електронни и оптични продукти - с 2.9%.В сравнение с октомври цените се повишават с 1% в сравнение с предходния месец.В преработващата промишленост е отчетено нарастване на цените с 0.6%. По-съществено увеличение спрямо предходния месец се наблюдава при производството на основни метали - с 5.5%, и при производството на превозни средства, без автомобили - с 0.8%, а намаление е отчетено при обработката на кожи; производството на изделия от обработени кожи без косъм - с 1.8%, и при производството на изделия от каучук и пластмаси - с 0.4%.


description: "Дневник" публикува една история за месенето на хляб и щастието да правиш точно това от болга на Time Heroes

title: За месенето на хляб и щастието да правиш точно това

maintext:
[Илиян Ружин]
[Илиян Ружин]
[Илиян Ружин]
[Илиян Ружин]
Гого и Адлан
[Илиян Ружин]
[Илиян Ружин]
Вили
[Илиян Ружин]
[Илиян Ружин]
[Илиян Ружин]
Мирише на прясно изпечен хляб. Или по-скоро на кифлички. Не сме сигурни. Едно е ясно, на ул. "Бетховен" 12 мирише добре и това се усеща още от парка Гео Милев. В крайна сметка ароматът ни хваща за носа и ни вкарва директно в Хлебна къща София – фурна "НадЕжко" , част от мрежата на Хлебни къщи . Разбира се, не сме там случайно. Особено в Деня на будителите.Ще присъстваме на хлебна арт-терапия за хора със специални потребности. Всъщност, накрая се оказа, че бяхме там, за да се убедим какво значи доволно познатото "Никой не е по-голям от хляба". Не че искаме да избягаме от клишето на всяка цена, но до този момент може би не си давахме сметка какво стои зад него. След няколкото часа, прекарани сред брашно, тесто, месене и абсолютното щастие на група хора от тези им занимания, можем да кажем, че ни стана ясно.Когато новите произведения от тесто са готови, всяко от тях се поставя внимателно на картон и в плик, за да може всеки да си го отнесе вкъщи и да си го изпече за спомен от днешното занимание.След него, разбира се, остава много повече, защото ни се струва, че хлебната арт-терапия при т.нар. уязвими групи най-вече им дава възможност за нормалност. Сега те не са хора с увреждания, не са в неравностойно положение, не се борят да им се обърне някакво специално внимание. Просто са тук – месейки, общувайки, смеейки се – защото им харесва.Според Надя (вляво на снимката долу) те имат нужда да бъдат приемани като равни и да се общува с тях като с равни. "Така се чувстват по-полезни и започват да имат по-силна вяра в себе си. Всъщност, ако имаш дори най-обикновен проблем, начинът да се справиш по-успешно и по-бързо с него е именно този: опълчваш се на това, което ти се случва, и му показваш, че си по-силен от него. Не проблемът те определя, а това как успяваш да го разрешиш," добавя тя.Един по един в хлебната къща влизат и доброволците, които ще помагат при месенето днес – Деляна, Ани и Светльо. Тук е и Надя, която е започнала на доброволни начала, но вече е част от екипа на Хлебни къщи и също помага.Като казваме "помага", не си представяй, че се извършва някакъв много тежък физически труд. Не. Всъщност е доста забавно и всеки иска да участва във веселбата. И някак в цялата работа излиза, че терапията е двустранна. Или поне ние така го почувствахме, защото всички работят заедно, с ръцете си, и го правят с чистата радост, че точно в този момент са именно на това място, изцапани буквално до ушите с брашно.Във фурната ни посреща Здрава със запасана престилка и в очакване на момчетата и момичетата, които ще участват в днешната хлебна терапия. Тя и колегите ѝ замесват всичко в Хлебните къщи и са на всички инициативи маята. Покрай нея хвърчи и Милена също в подготовка за месенето, което ще води. И двете през цялото време ту се включват в терапията, ту се губят някъде отзад из фурната, ту застават на компютъра – все нещо се "пече".Нямахме време да им се пречкаме, защото почти веднага след нас във фурната нахълтват с радостна глъчка Хасан, Адлан, Гого, Ирена, Вили, Вера и Боряна заедно техните приятели и помощници от Дневен център за деца и младежи с увреждания "Благовещение" към фондация Каритас България. Това е бойната група за днешната хлебна терапия. Събличат се якета, избират се стратегически позиции около дългите маси, разменят се престилки и се запретват стабилно ръкави, защото кой меси без да си е навил ръкавите Така, де, нещата трябва да се правят, както си трябва.Хлебната терапия се провежда всяка седмица, начело на месенето е човек от Хлебни къщи и винаги има определена водеща тема. В Деня на народните будители, разбира се, сме на вълна книги, просвета, грамотност. Докато говорим кои са будителите, в ръцете на всеки се появява сито. После пухкавото брашно, падащо от него, става платно и започва обилно рисуване на любими книги, приказки и герои.Без да се замисля Адлан, веднага надписва своята – "Малкият принц". После по предложение на доброволците до книгата, нарисувана с пръст в брашното, се появява и скъпоценната роза на Принца. Ирена пък прави цял триптих по "Тримата братя и златната ябълка". С идеите, които Светльо ѝ пуска, нещата се усложняват още повече, докато накрая не се заформя цяла нова приказка. Виждаме, че Гого също рисува книга. Казват ни, че е голям фен на ЦСКА и вероятно произведението му ще е свързано с любимия отбор.През това време изглежда Вили е обърнала внимание, че стоим срамежливо отстрани, и с отработен жест и дяволит поглед ни привиква от нейната страна на масата. Не казва нищо, само подава ръка. Усмихва се и чака да ѝ се представим. Сочи обектива на фотоапарата и поклаща уверено глава, за да ни покаже, че ги разбира тия работи. "Знам ви аз какво ще правите сега, ще ме снимате, нали", сякаш изстрелва само с очи и веднага любопитства как изглежда на дисплея.В този момент получаваме обяснение от един от придружителите от дневния център, че Вили не може да говори. Истината е, че това изобщо не ни направи впечатление. Разбрахме се великолепно и без думи и тя беше достатъчно съобразителна да забележи, че стоим встрани и трябва да бъдем приобщени към групата. На това ние му викаме пълноценно общуване.Когато произведенията от брашно са създадени и разрушени по няколко пъти, идва време за същинското месене. Здрава носи купите с втасалото тесто – днес е пълнозърнесто. Изглежда много добре, меко и лепкаво, идеално за това, за което си дошъл – хубавичко да си изцапаш ръцете.Пръстите потъват в тази душичка и полека-лека от тестото излизат книги, камбанки, цветя, букви. Гого казва, че се е амбицирал, не издържа и няма как днес да се размине без нещо за червените, затова прави великолепен надпис ЦСКА. Оказва се, че Хасан е страхотен художник, който се справя изключително добре и с месенето. Боряна пък разточва много старателно тестото, защото ще ѝ трябва по-тънко – ще прави слънчоглед. И Вера е особено концентрирана в работата си по украсата на една камбанка.Всички – и доброволци, и участници, и помощници, имат брашно на неподозирани места, но ще се чистим някой друг път. Само Вили от време на време ни гледа крадешком и проверява с по едно усмихнато "Ей" дали всичко е наред при нас. Уверяваме я, че се чувстваме прекрасно и тя продължава с месенето.Когато групата си тръгва, пак като някаква кохорта на радостта, в нас, които оставаме около масите, се е загнездила една вътрешна усмивка и май няма намерение да си ходи. Както казва Надя, "има много мир и любов". Покрай мира и любовта има и много брашно за събиране и докато доброволците почистват работното пространство, ние се завъртаме около тях, за да разберем какво ги е довело тук в един леко студен вторник, който щеше да е най-обикновен ден, ако не беше Празникът на будителите.Светльо например, единственият мъж в компанията, е търсил кауза, към която да се присъедини съвсем целенасочено. "Узрях за идеята, че искам да помагам, да стана доброволец. Тогава се разрових. Видях това, дойдох, хареса ми и мисля, че е моето нещо. Зарежда ме с мисли, че съм направил нещо хубаво, нещо полезно, доставил съм радост на тези деца, с които бяхме досега, и те са си тръгнали с усмивка. Това за мен е достатъчно смислено преживяване."Ани пък попада във фурна "НадЕжко" след едно предаване по телевизията. За първи път идва по време на една от другите традиционни инициативи на Хлебни къщи – общностното месене, когато идват хора от квартала и просто месят хляб заедно."Беше една събота и тук имаше много деца. На мен естествено много ми хареса, защото те носят страшен заряд и така започнах да идвам."Важно е да се отбележи, че доброволците са свободни да участват във всяка една инициатива на Къщите, стига да им доставя удоволствие. Точно както и на хората, които са тук днес. "Това е радост, терапия, в "най-лошия" случай просто съм успяла да направя хляб, което също много ме радва. Идването тук ми носи силно позитивни нагласи, което, смятам, е много ценно в този свят", добавя Ани.С Деляна (на снимката долу) се заговаряме за това как човек може да припознае някоя кауза като своя, за вътрешната потребност да помагаш. Никой не бива да бъде каран да става доброволец, смята тя. Трябва да ти идва отвътре.И самата Деляна е точно такъв "доброволец по душа". Открива каузата на Хлебни къщи, след като вече е участвала в доста други инициативи, които в някакъв момент са приключили. И тя решава, че трябва да си намери нова мисия, защото просто не може да се остави без нещо, което да прави извън редовните си ангажименти.Ами, да. Почнеш ли веднъж, няма как да спреш да помагаш.Мисията на Хлебни къщи продължава да приема нови попълнения в брашнения отбор – виж тук как да се замесиш.


description: Тази Коледа киноиграта на "Дневник" продължи цял месец и раздаде двойно количество награди.

title: Днес е последният шанс за участие в играта "Ела, изпей"

maintext:
["Форум Филм"]
Честита Коледа! Днешният празничен ден е последният шанс за участие в първата част на киноиграта "Ела, изпей", свързана с коледния анимационен филм на "Илюминейшън". Участниците, отговорили правилно на въпроса, свързан с филма , до 23:59 ч. тази вечер, ще участват в томбола за оригинални награди.Този път киноиграта продължи цял месец и раздаде много награди - 50 участници от първото й ниво вече получиха шанса да гледат "Ела, изпей!" заедно с придружител на първата му прожекция у нас. Те обаче трябва да играят повторно във второто и третото й ниво, за да се класират в жребия за нови, предметни награди - 2 бр. аудиослушалки, 4 бр. светещи ключодържатели, 5 бр. кутии за обяд и 5 ученически комплекта с героите от "Ела, изпей".Не е необходимо да сте играли в предишните нива, за да участвате в томболата, но два верни отговора удвояват шанса ви за успех. Победителите ще бъдат обявени след празничните дни. Тук можете да прочетете повече за правилата и условията за участие.


title: Бекер: Джокович не работеше достатъчно здраво в последните месеци

maintext:
Бекер и Джокович се разделиха след три много успешни години на съвместна работа
Бившият треньор на Новак Джокович Борис Бекер заяви, че сръбският тенисист не е тренирал достатъчно усърдно през последните месеци. Двамата се разделиха вчера след тригодишна съвместна работа, която доведе до шест титли от Големия шлем и 24 трофея."Той не прекарваше толкова време на тренировъчния корт през последните шест месеца колкото трябва и го знае", заяви бившият германски тенисист пред "Скай нюз"."Успех не се постига, като вдигнеш крака от педала. Не можеш да очакваш успехи, ако просто се появяваш в даден турнир. Трябва да влагаш всичко от себе си в тренировките, защото съперниците ти правят точно това", добави носителят на шест титли от Големия шлем.Бекер сподели, че разбира добре Джокович, защото е преминал през същото като състезател. "Професията на тенисиста е може би най-егоистичната в спорта. Съпругата и останалата част от семейството остават на заден план.""Те не прекарваха достатъчно време заедно. И аз съм преминал през това, 20 години. Но такъв е животът на професионалния тенисист", каза още той.По думите му загубата от Стан Вавринка във финала на US Open е наранила Джокович. "Сигурен съм също, че и загубата на първото място от Анди Мъри боли много. Но той трябва да се върне обратно към работата и пак да се фокусира върху това, което го направи толкова силен на корта", завърши Бекер.


description: Десетки деца участваха в първия в България турнир по нощен волейбол. Шоусъбитието беше организирано от академията "Стойчев-Казийски".

title: Фотогалерия: Емоциите в първия български турнир по нощен волейбол


description: Заместник кметът по екология на София Мария Бояджийска е подала оставка, съобщи Дарик радио. От пресцентъра на общината са съобщили, че в четвъртък ще има изявление по темата.

title: Зам.-кметът Мария Бояджийска е подала оставка

maintext:
Фотограф: Анелия Николова
Заместник кметът по екология на София Мария Бояджийска е подала оставка, съобщи БТА. От пресцентъра на общината са съобщили, че в четвъртък ще има изявление по темата.Според информация на Дарик Бояджийска е посочила лични причини за решението си да напусне поста, който заема от 2006 г. Ресорно тя отговаря за управлението на отпадъците.Днес обаче стана известно, че директорът на Завода за отпадъци Николай Славов е бил освободен заради инцидент с работник през ноември, след който мъжът е починал.След инцидента е разпоредена проверка за здравословните и безопасни условия на труд в завода, а до избирането на нов директор длъжността ще изпълнява бившият общински съветник Николай Желев.


description: Често зад това стоят големи спиртоварни, които създават медицински спирт, наричан "фармсубстанция етанол".

title: Да пиеш или да бъдеш - Русия забрани търговията с продукти със спирт

maintext:
Пазарът за медицински и козметичен алкохол в Русия вече се равнява на около 20% от този за легални акохолни напитки.
След
заръката на президента Владимир Путин
руският регулатор
Роспотребнадзор нареди в понеделник незабавното прекратяване на територията на цялата страна на търговията на дребно с продукти за бита, съдържащи над 25% етилов спирт.
Забраната е за 30 дни и е
разпространена е с гриф "Изключително спешно!". Страната навлиза в новогодишните и коледните празници, които в Русия са на 6-7 януари.
Изключение се прави за парфюмерийните продукти и течностите за миене на стъкла. Не се спира и търговията на едро.
Освен това на всички районни поделения, както и на управлението на жп транспорта,
се нарежда всеки ден да контролират с лабораторни проверки дали има токсични съставки в хранителни и нехранителни продукти, съдържащи спирт.
Драстичната мярка се наложи след гибелта на повече от 70 души в Иркутск, отровили се с течност за вана, в която се оказа, че има метилов спирт. След това Путин нареди да се затегне и режимът с лекарствени средства с етилов спирт. Това засяга предстоящото въвеждане на специална маркировка и промяна на акцизите.
Аптечен алкохолизъм
Роспотребнадзор призова и аптеките на Москва да увеличат контрола над продажбите на парфюмерийно-козметични продукти със спирт.
Разследване на РБК за т.нар. аптечен алкохолизъм показа през ноември, че в страната съществува и се разширява паралелен пазар на алкохол, който вече съставлява 20% от официалния. За над 10% от руснаците - предимно такива с много ниски доходи - медицинските препарати и лосиони са алтернатива на водката.
Бринцалов обяснява, че в аптеките неговите продукти се продавали срещу рецепта и самите търговци не обичали да ги взимат заради изискванията за съхраняване.
"Козметика за пиене"
Според изчисления на регулатора за бизнеса с алкохол всяка година руснаците пият "само заради едното веселие" такива лосиони и настойки в количество, което се равнява на 170-250 милиона литра еквивалент на водка с 40% алкохолно съдържание. Търсенето устойчиво расте с около 20% годишно.По данни на държавната статистика през 2015г. са продадени над 860 милиона литра водка. С добавянето на другия "твърд" алкохол обемът на легалния пазар достига 960 млн. литра.Медицински настойки и козметика с алкохол редовно използват "не по предназначение" 12-15 милиона души, твърди Центърът за изучаване на федералния и регионалните пазари за алкохол. Приблизително същото е заключението от анкета на Висшата школа за икономика - около 13% от участвалите са отговорили, че познават хора, пиещи одеколон.Единствените търговски обекти, предлагащи лекарствени настойки, са аптеките и анализатори казват, че те вече могат да се конкурират с магазините за алкохол. Но производителите не могат да бъдат обвинявани, че продават алкохол, а не медицински продукти, тъй като на флаконите с разнообразни екзотични имена има инструкции от типа на "20-30 капки няколко пъти на ден преди ядене при разстройство на сърдечната дейност" или "да се втрива с козметична кърпа в кожата на лицето за тонизиращо въздействие".Друг проблем идва от това, че производителите на спир за медицински цели не се облагат с акциз за алкохол като тези от бизнеса с водка. Разследването на РБК показва, че това обикновено са предприятия с относително примитивно оборудване, които произвеждат етилов спирт, смесват го с вода и разни вкусови добавки и ароматизиращи вещества и го наливат в бутилчици на "готови лекарствени средства".Често зад това стоят големи спиртоварни, които създават медицински спирт, наричан "фармсубстанция етанол", но технологично той не се различава от спирта за напитки. При проверки в нелегални и полулегални цехове непрекъснато се откриват бидони с надписите на едни и същи предприятия. Информация за обема на тази "фармацевтична субстанция" практически няма, а производителите - 22 завода - се водят на регистрация при министерствата на здравеопазването и търговията, а не при регулатора за търговия с алкохол.Така завод на Владимир Бринцалов, най-големият производител на медицински спирт в Подмосковието, продава съвсем легално 21.5-литрова туба 95-процентов спирт за 1778.5 рубли. Обърнат във водка, това прави по около 20 рубли за половин литър, докато от лятото официалната минимална цена за такава опаковка е 190 рубли.В каталога на същия производител балсам "Московия" с 60% алкохолно съдържание се предлага на едро по 35 рубли за 250 мг. с обянение, че помага при безсъние.При производителите на "козметика за пиене" е малко по-различно - те не могат да използват медицински спирт и купуват от спиртоварните за хранителната промишленост, но също не плащат алкохолен акциз и продават където поискат. Има дори парадокси като монтирането на веднинг машини за лосиони за след бръснене в Калуга, Саратов, Чита.Данни за доставките на спирт за парфюми и козметика сочат, че те са скочили над 4 пъти между 2014г. и 2015г., а увеличението на крайните продукти със съдържание на алкохол е само 12%. Това се тълкува като бум на неотчетен спирт, който се разнася в туби по 5-20 литра към хиляди незаконни цехове.Решаването на проблема не е лесно. От 1 януари влиза в сила нова система за отчитане на обемите и маршрутите на произведения медицински спирт, но не е сигурно доколко има ресурс за контрол над спазването на този режим.Въвеждането на акциз върху медицинския спирт би довело до значително поскъпване на лекарства, твърдят фармацевтичните предприятия. Спиртосъдържащите препарати ще изчезнат от аптеките и ще скочи производството на самогон.Има и идеи за ограничаване на бройките шишенца, които може да купи клиент на аптека, но за "аптечните алкохолици" това няма особено значение и те винаги намират начин да заобиколят забраните, а и има цели аптеки, специализирали се в обслужването на определен контингент.


title: "Рома" се справи с "Киево" и доближи "Ювентус"

maintext:
Радостта на Един Джеко след гола му за 2:1 в началото на втората част
"Рома" спечели 12-ата си победа от 18 мача в Серия А и се доближи на четири точки от водача "Ювентус", който обаче е с мач по-малко. "Вълците" се наложиха с 3:1 срещу "Киево" и са втори с 38 точки."Наполи" измъкна равенство 3:3 срещу "Фиорентина" с гол в последните секунди на добавеното време и е трети с 35.На "Олимпико" "Киево" поведе в 37-ата минута, когато Де Гузман плонжира с глава и засече подаване от дясно. В добавеното време на първата част домакините изравниха след отлично изпълнен фаул от Стефан ел Шаарави.Той беше в основата на втория гол. В началото на второто полувреме Ел Шаарави се пребори успешно за топката в наказателното поле и тя стигна до Един Джеко, който отблизо вкара за 2:1.В заключителните секунди Пероти беше точен от дузпа, с което увеличи преднината на римляните.


description: "Фрекзит" (излизане на Франция от ЕС) ще бъде част от моята политика", каза Льо Пенв интервю за гръцкия в."Димократия".

title: Марин льо Пен се обяви за излизане на Франция от ЕС

maintext:
Лидерът на френската крайнодясна партия "Национален фронт" Марин льо Пен заяви в интервю за гръцкия в."Димократия", че възнамерява да води политика за излизане на Франция от Европейския съюз, предаде БТА.
"
Фрекзит" (излизане на Франция от ЕС) ще бъде част от моята политика", каза Льо Пен, която планира да се яви на президентските избори във Франция.
"Какво е това ЕС?", пита тя, "Това е организация, създадена, без да се взима под внимание мнението на европейските народи, състои се от олигархия на банки и технократи, такива като Юнкер (председателя на Европейската комисия Жан-Клод Юнкер - бел. ред.) и други, които никога не е избирал нито един народ, действащи в интерес на германските и френски банки, провеждащи своя собствена икономическа политика, сблъсквайки се с пълното презрение на народите, които те шантажират".
Според лидера на Националния фронт "ЕС се явява нож в сърцето на националния суверенитет на европейските държави", а еврото - не валута, а "инструмент за шантаж, използван от Брюксел, за да провежда своята политика".
Льо Пен освен това смята, че вече няма необходимост от НАТО. "Блокът беше създаден, когато съществуваше заплахата от Варшавския договор и разширяване на комунистичесикя Съветски съюз", отбеляза тя. "СССР вече не съществува, както не съществува и Варшавският договор", посочи Льо Пен. Тя заяви, че "Вашингтон поддържа съществуването на НАТО за постигане на своите цели в Европа".


description: Наскоро се появиха информации, че легендата не е очарован от това да работи в един екип с испанския духовен гуру Пепе Имас.

title: Бекер и Джокович все още не са решили дали ще продължат да работят заедно

maintext:
Германската легенда работи със сърбина от три години
Треньорът на Новак Джокович - Борис Бекер, все още не е наясно дали ще продължи сътрудничеството си със сърбина.В момента двете страни преговарят за ново споразумение, разкри самият Бекер."Преговорите са в разгара си, но повече нищо не мога да кажа, нито "да", нито "не". Мога само да отбележа, че с удоволствие работих с Новак в продължение на три години", каза Бекер.Наскоро се появиха информации, че легендата не е очарован от това да работи в един екип с испанския духовен гуру Пепе Имас, който също е в щаба на световния №2.Този сезон Джокович доминираше в мъжкия тенис през първата половина от сезона, но след това спечели само един турнир и отстъпи водачеството в ранглистата на Анди Мъри.


description: Селекцията на "Световните снимки на деня" днес е на дежурния фоторепортер Анелия Николова

title: Фотогалерия: Световните снимки на деня - 25 - 26 декември 2016г.

maintext: 1/22 снимки в галерията Членове на аматьорски зимен плувен клуб, след плуване в ледено студените води на река Енисей, при температура на въздуха от минус 34 градуса по Целзий в Красноярск, Русия.


description: Утре, най-късно сряда, Реформаторският блок, ако реши да формира правителство, трябва да върне мандата и да предложи кандидат за министър-председател. От своя страна той има още седем дни да предложи на президента състав на Министерския съвет.

title: Колко може да се забави Реформаторският блок със съставянето на правителство

maintext:
Реформаторски блок при срещата с президента Росен Плевнелиев по време на политическите консултации
Фотограф: Георги Кожухаров
От Реформаторския блок намекнаха в деня, в който трябва да стане известно дали ще може да състави правителство, че може да не се съобразят с конституционно предвидения едноседмичен срок да върнат проучвателният мандат.
От блока се позовават на решение на Конституционния съд от 1992, като твърдят, че в него е записано, че третата политическа сила, взела мандат,
разпоредбите от основния закон, които уреждат материята по съставяне на ново правителство, правомощията и срока на служебното правителство, статута на Народното събрание, което е разпуснато при условията на чл. 99, ал. 5 от конституцията.
Утре, най-късно сряда, Реформаторският блок, ако реши да формира правителство, трябва да върне мандата и да предложи кандидат за министър-председател. От своя страна той има още седем дни да
може и да се забави след едноседмичния срок, предвиден в конституцията. Решението , което реформаторите имат предвид, е от 23 декември 1992 година. Тогава след оставката на Филип Димитров третата политическа сила - ДПС, получава мандат за съставяне на правителство и формира кабинета на Любен Беров, гласуван на 30 декември. Конституционният съд тогава е сезиран от 51 депутати с искане за тълкуване напредложи на президента състав на Министерския съвет.Значимостта на разглеждания момент, който настъпва след два неуспешни опита за образуване на правителство, произтича от още едно конституционно изискване. И то се намира в разпоредбата на ал. 3 на чл. 99 и се състои в предвиждането на 7-дневен срок, в който президентът е длъжен да възложи на някоя от следващите парламентарни групи да посочи кандидат за министър-председател.Друга особеност на процедурата в тази й част се състои в обстоятелството, че президентът извършва възлагане най-напред на някоя от следващите парламентарни групи, т.е. на парламентарна група като такава, а не на посочен кандидат, и едва след това проучвателният мандат се възлага на посочен кандидат за министър-председател.Освен това ал. 3 на чл. 99 от конституцията дава отговор на още един въпрос: дали кандидатът за министър-председател е длъжен да предложи състав на правителството. Съгласно изричното разпореждане на конституцията в 7-дневен срок кандидатът за министър-председател е длъжен да предложи на президента състав на Министерския съвет.Това следва и от ал. 2 и 3 на чл. 99, следва и от смисъла на проучвателния мандат: да се установи възможността за формиране на правителство. Предвиденото в посочените конституционни разпоредби задължение на този,Така трябва да се разбира съгласието за образуване на правителство, за което става дума в ал. 5 на чл. 99. Когато процедурата по образуването на правителство е във фазата на реализиране на възложен проучвателен мандат, успешно приключване на проучвателния мандат по смисъла на чл. 99, ал. 4 означава, че кандидатът за министър-председател е предложил пред президента структура и състав на Министерския съвет.с който предлага на Народното събрание избирането му за министър-председател. На този етап фактът на предлагане на предлагане на структура и състав на правителството означава наличието на "съгласие" за неговото образуване.В този смисъл представените пред президента структура и състав на Министерския съвет не подлежат на контрол от него. Следователно самото представяне е достатъчно, за да се констатира, че мандатът е приключил успешно, и е основание да се предложи на Народното събрание да избере този кандидат.Не е изключено обаче във времето от отправянето на предложението до Народното събрание до провеждането на избора да се наложат промени в представения на президента състав на правителството. Независимо дали са предизвикани от практически или политически съображения, допустимо е такива промени да бъдат направени и те не съставляват нарушение на установения в конституцията ред за съставяне на правителство.


description: От 4 ноември в Народното събрание не може да бъде внесен законопроект, ако към него няма анализ на въздействието.

title: Най-тежката форма на корупция е поръчаното законодателство, смята директорът на БОРКОР

maintext:
Фотограф: Надежда Чипева
Най-тежката форма на корупция е поръчаното законодателство. Това заяви пред БНТ директорът на Центъра за превенция и противодействие на корупцията и организираната престъпност към Министерския съвет (БОРКОР) Елеонора Николова.Според Николова корупцията е комплексен проблем, който трябва да се решава с комплекс от мерки. Добрата новина била, че според последно прочуване на "Трансперънси интернешънъл" ("Прозрачност без граници") 17% от българите имали усещане на корупция, докато процентът в Румъния бил 29%."Аз лично съм удовлетворена от това, което успяхме да направим. Имаше четири години на изграждане, но от 2015 г. бяхме годни да сме инструмент. Тогава дойде идеята за сливане, но под нашите некролози успяхме да свършим добри дела", заяви Николова.


title: Противник на Китай ще оглави съвета за търговия на Тръмп

maintext:
Фотограф: Carlos Barria
Икономист с твърда позиция против Китай ще оглави новосъздадения Съвет за национална търговия на САЩ, съобщи агенция "Ройтерс".Избраният за президент Доналд Тръмп ще назначи на поста Питър Наваро. Той е преподавател в University of California, Irvine (UCI) и автор на книгата и едноименния филм "Death by China: How America Lost its Manufacturing Base", които описват каква заплаха е Пекин за американската икономика Според преходния екип на Тръмп Наваро е "визионер", който "ще развие търговски политики , които ще намалят търговския ни дефицит, увеличат растежа ни и помогнат да се спре изчезването на работни места".Пекин следи внимателно назначенията на избрания за президент в опит да предвиди каква ще бъде политиката на новия държавен глава. "Сътрудничеството е единственият правилен избор", коментира говорителка на китайското външно министерство по повод избора на Наваро.Икономистът е против политиката на Вашингтон за "един Китай" и липсата на дипломатически отношения с Тайван. Наскоро Тръмп наруши тази политика , провеждайки телефонен разговор с президента на малката държава Цай Ингвен.Това бе първият подобен контакт, откакто президентът Джими Картър възприе политиката на "един Китай" през 1979 г.Въпреки това Наваро коментира въпроса за евентуално дипломатическо признаване на Тайван с думите "Няма нужда да дразним пандата излишно".


title: Фоторазказ: "Киа Ниро" през филмите на Робърт де Ниро

maintext:
1/16 снимки в галерията Чували ли сте за Робърт де Ниро? Със сигурност все пак е актьор с над 50-годишна кариера, повече от сто филма зад гърба си и два оскара. А говори ли ви нещо "Киа Ниро"? Със сигурност доста по-малко хора свързват това име с нещо конкретно, тъй като говорим за модел автомобил, на пазара от по-малко от година.
Въпреки че между "Ниро" и Де Ниро няма нищо общо, в главата ми постоянно върви тази асоциация и се изкуших да разкажа за "Киа Ниро", използвайки заглавия на филми на Робърт де Ниро.
Фотограф: Георги Пауновски


title: Фотогалерия: Посланието на Дядо Коледа от Лапландия

maintext: 1/12 снимки в галерията Дядо Коледа усилено обработва купищата писма с желанията на децата за Коледа в дома си в Лапландия .


title: "Ливърпул" не успя да победи "Уест хем" и се отдалечи от върха

maintext:
Двата тима изиграха зрелищен двубой, който завърши без победител
"Ливърпул" изигра нов зрелищен мач в Премиър лийг, но отново не успя да го спечели. Седмица след като загуби с 3:4 от "Борнмут", "мърсисайдци" направиха равенство 2:2 при домакинството си на "Уест хем".Мачът започна страхотна за играчите на Юрген Клоп, които поведоха рано с гол на Адам Лалана, но в средата на полувремето заради слаба игра на защитата и вратаря "чуковете" направиха обрат. Дивок Ориги възстанови равенството през втората част, но домакините така и не успяха да стигнат до трето попадение.Така "Ливърпул" се отдалечи на шест точки от лидера "Челси" и на три от втория в подреждането "Арсенал". "Уест хем" пък е на 17 позиция и е само на точка от зоната на изпадащите.Двубоят започна по перфектен начин за домакините, които откриха резултата още в петата минута. Садио Мане проби по левия фланг, след което намери Адам Лалана в наказателното поле, а той овладя и прати топката в мрежата пред погледа на двама бранители в бяло."Мърсисайдци" изглеждаха сякаш контролират мача, без да създават реални опасности, но това се промени в средата на полувремето. В 27-ата минута Димитри Пайе изпълни точно пряк свободен удар от 25 около метра, като вина за гола имаше и вратарят на домакините Лорис Кариус.12 минути по-късно "чуковете" стигнаха до пълен обрат, след като на пръв поглед безобидно центриране отдясно рикошира в Джордан Хендерсън, мина през Жоел Матип и стигна до Микейл Антонио. Той технично пусна топката покрай Кариус, който и в този случай не се представи на ниво.В самия край на първото полувреме Матип можеше да се реваншира за неубедителната си намеса по-рано, но ударът му с глава след центриране от корнер срещна гредата.Три минути след подновяването на играта Ливърпул изравни след груба грешка на Дарън Рандолф. Стражът на "чуковете" опита да улови топката след центриране на Мане отляво, но я изпусна в краката на Дивок Ориги, който отблизо не сбърка.В 70-ата минута Хендерсън отправи страхотен изстрел от близо 30 метра, но Рандълф успя да избие над гредата. До края на редовното време домакините бяха по-активни в търсенето на гол, но до такъв така и не се стигна.


title: Депутатите въведоха тримесечна и дневна винетка

maintext:
Фотограф: Юлия Лазарова
С гласуване на първо четене на промени в Закона за движение по пътищата депутатите въведоха днес тримесечна и дневна винетка за всички превозни средства, предаде БТА. В момента дневни стикерите има само за товарните автомобили и автобусити, а за леките коли те са седмични, месечни и годишни.Сред най-големите противници на дневните винетки за всички е министърът на регионалното развитие и благоустройството Лиляна Павлова, която неведнъж е казвала, че разходите за тяхното отпечатване няма да покрият приходите.Депутатите гласуваха два законопроекта. Единият е внесен от народни представители от парламентарните групи на Реформаторския блок и на Патриотичния фронт, а другият от ГЕРБ.Промените на РБ и ПФ предвиждат въвеждането на тримесечна винетна такса, както и дневна винетка за всички пътни превозни средства. Въвежда се и срок на валидност на винетния стикер, в това число и на годишния, от момента на купуването му. Сега годишната винетка важи до 31 януари на следващата година, независимо кога е купена.Промените, внесени от ГЕРБ, предвиждат въвеждането на нов вид такса за движение по пътищата - компенсаторна такса, като размерът й ще се определя от Министерския съвет в зависимост от вида на превозното средство. Таксата следва да се плаща, единствено когато от съответните контролни органи се установи, че водач на превозно средство е използвал републиканските пътища, без да е платил законово установените такси за ползване на пътната мрежа. Наскоро Лиляна Павлова обяви , че тази глоба е нужна, за да се дисциплинират гастарбайтерите, които преминават през страната на път за Турция. Идеята на министъра е този вид наказателна такса да се налага и плаща на момента, като след заплащането й ще се дава винетен стикер с валидност 24 часа.


title: "Арсенал" благодари на "Лудогорец" за помощта срещу ПСЖ

maintext:
"Арсенал" успя да спечели първото място в група А след равенството в Париж
"Арсенал" благодари на "Лудогорец" за равенството срещу ПСЖ (2:2) , което позволи на лондончани да спечелят група А на Шампионската лига.Първото място обаче не дава толкова голямо предимство в жребия за осминафиналите с оглед потенциалните съперници, заяви мениджърът на "артилеристите" Арсен Венгер."Арсенал" ще играе срещу някой от отборите, заели второ място в групите. Сред тях са "Байерн", "Манчестър сити" и "Порто", а към потенциалните съперници на лондончани ще се присъедини някой измежду носителя на трофея "Реал" (Мадрид) и "Борусия" (Дортмунд) от група F, както и "Ювентус" или "Севиля" от група Н."Въпреки първото място може да имаме тежък жребий, така че ще бъде трудно. Но когато завършиш на върха, чувстваш, че си си свършил работата. От гледна точка на потенциални съперници няма да има голяма разлика в урните, но ще имаме предимството да бъдем домакините в реванша", каза Венгер след победата с 4:1 срещу "Базел"."Излязохме на терена със задачата да си свършим работата и да покажем добър футбол. Имахме лоши вечери в турнира, но тази беше една от добрите. В допълнение имахме късмет с резултата на ПСЖ, така че това беше наистина позитивна вечер", добави французинът.Той сподели, че се е убедил колко добър отбор е "Лудогорец" в срещите с "Арсенал". "Те постигнаха страхотен резултат в Париж, на което се надявахме. Но в крайна сметка важното е, че ние си свършихме работата и го направихме по убедителен начин", завърши французинът.Официалният профил на "Арсенал" в Twitter благодари на "Лудогорец" за помощта в спечелването на групата. Същото направи и полузащитникът на "артилеристите" Месут Йозил.


description: Въпреки че последната проверка на най-големия окръжен съд е приключила преди по-малко от шест месеца.

title: По настояване на Цацаров Софийският градски съд отново ще бъде проверен

maintext:
Мнозинството в съдийската колегия удовлетвори предложението на главния прокурор Сотир Цацаров и възложи на Инспектората към съдебния съвет да извърши проверка за забавени дела над две години в Софийския градски съд.
Така по-малко от половин година след края на последната проверка в най-големия окръжен съд такава ще бъде направена отново. Софийският районен съд също беше включен в решението, за да не бъдат членовете на колегията обвинени в предубеденост. И този съд наскоро е бил обект на ревизия, съобщи Юлия Ковачева.
Соня Найденова повдигна въпроса защо точно за забавени дела над две години.
"Защо не са три, четири или пет? Като говорим за забава, не е без значение продължителността на досъдебното производство пак повече от две години", заяви Найденова и предложи да бъде възложено на съдебния съвет да провери и продължителността на досъдебната фаза по тези дела. Това също бе прието.
редседателят на градския съд Калоян Топалов реагира веднага, че информацията е не само непълна, но и неточна и това създава напрежение между институциите.
Реагираха и от Съюза на съдиите с позиция, в която беше зададен и принципният въпрос - на какво основание прокуратурата проверява съда. След което градският прокурор /ръководителят на Софийската градска прокуратура Емилия Русинова/ призна, че наистина в данните, изнесени от прокуратурата, е имало неточности.
Преди няколко седмици ВСС отказа да защити градския съд от разпространяването на невярна информация за неговата работа.
Фотограф: Юлия Лазарова
Това стана повод петима членове на съвета да предложат на Съдийската колегия да бъде обсъден проблемът и колегията, която е задължена да брани независимостта и престижа на съда, да излезе с позиция в подкрепа на съда. Тогава, за да не се влиза в конфликт с главния прокурор Сотир Цацаров, мнозинството в колегията отказа.
Най-големият окръжен съд и прокуратурата влязоха в спор преди няколко седмици, след като стана известно, че по инициатива на държавното обвинение е била назначена проверка за забавени дела в двата най-натоварени съда в София. Впоследствие пресцентърът на прокуратурата изнесе данни колко са проблемните производства.Днес Галина Карагьозова припомни това решение и заяви, че то се явява процедурна пречка съдийската колегия да възложи проверка на инспектората. "Имаме произнасяне по него. Не се сочат новопостъпили факти и обстоятелства, които да налагат преразглеждане", заяви Карагьозова. А Ковачева припомни, че главният прокурор Сотир Цацаров може сам да сезира инспектората.


title: Белгийската KBC купува ОББ и нейно дружество за 610 млн. евро

maintext:
Фотограф: Цветелина Белутова
По последни данни към септември ОББ е четвъртата по размер банка на пазара с активи за 7.1 млрд. лв., а СИБанк е с активи за 2.8 млрд. лв.
Базираната в Белгия финансова група КВС обяви в прессъобщение, че е финализирана сделката, в която тя придобива ОББ и лизинговото дружество "Интерлийз. Групата става собственик на 99.9% от акциите на банката и на 100% от дружеството. Общата цена по сделката е 610 млн. евро.Посочва се, че сделката ще се финансира със собствени средства на КВС. В България тя е собственик на СИБанк и на ДЗИ.В съобщението се казва още, че преди приключването на сделката ОББ, собственост на гръцката NBG, ще й плати извънреден дивидент от 183 млн. евро, което трябва да бъде одобрено от БНБ. Цената по сделката е съобразена с това плащане."Комбинацията между ОББ и Сибанк ще доведе до формирането на третата по големина на активите банкова група на българския пазар с пазарен дял от около 11%", посочват от КВС. В момента ОББ е на четвърто място по големина на активите.След сделката ОББ, Сибанк и ДЗИ ще формират най-голямата банково-застрахователна група в България, която е един от основните пазари за КВС, посочват от белгийската компания.Купувачът също възнамерява да работи активно на пазара на лизинг, управление на активи и факторинг в България.Сделката подлежи на одобрение както от БНБ, така и от Комисията за финансов надзор. Извън България се чака одобрението на Националната банка на Белгия, респективно Европейската централна банка и антитръстовите органи. Очакването на купувача и продавача е процесът да приключи през второто тримесечие на 2017 г.


description: БСП има шанс да управлява след предсрочни избори, а Корнелия Нинова е логично да поеме премиерския пост. Това заяви президентът на Партията на европейските социалисти (ПЕС) Сергей Станишев пред БНТ.

title: Според Станишев след предсрочните избори БСП има шанс да управлява с премиер Корнелия Нинова

maintext:
Сергей Станишев
Фотограф: Георги Кожухаров
БСП има шанс да управлява след предсрочните праламентарни избори, а Корнелия Нинова е логично да поеме премиерския пост. Това заяви президентът на Партията на европейските социалисти (ПЕС) Сергей Станишев пред БНТ."Хората показаха на президентските избори голяма воля и желание за промяна и това е голям шанс за БСП. Хората очакват връщане към истинска политика с конкретни виждания за икономиката, за социалната сфера, за образованието, за здравеопазването. Платформата на БСП трябва да бъде много конкретна и ясна, ангажирана и добре подготвена и обсъдена в много широк кръг от обществото, за да знаят хората какво да очакват от нас, ако спечелим парламентарните избори", заяви Станишев. Според него има всички шансове БСП да се завърне в управлението, като поеме тежка отговорност."ПЕС винаги помага на партии от нашето семейство, които са в кампания. На отминалите президентски избори ние обучихме около 600 активисти в кампанията на Румен Радев и Илияна Йотова. Същото ще направим за всички избори, които предстоят през следващата година", каза още Станишев.Соцлаистите се събраха на конгрес в Прага, където Станишев заяви, че ПЕС може да преразгледа отношениоята си с ЕНП и подкрепата си да предлаганите от комисията "Юнкер" политики и решения, съобщи "24 часа" . В резолюция под мотото "Да спасим Европа" ПЕС предлага да има минимална работна заплата във всички държави-членки на ЕС и да се въведе обща формула за изчислянето й - тя да бъде точно определен процент от средната работна заплата за всяка страна.


description: Съпруга на ръководителя на дирекция "Общински строителен контрол" Влади Калинов е била съдружник на инвеститор, започнал строежа до блок 70 в "Младост".

title: Нови нарушения и конфликт на интереси при строежи в "Младост"

maintext:
Новият кмет на "Младост" в разговор с протестиращи срещу строежите хора от района.
Съпругата на ръководителя на общинската дирекция за строителен контрол
е била съдружник на собственик на имот в район "Младост", където наскоро започна строеж станал повод за поредни протести на граждани. Това обявиха днес общинският съветник от коалиция "Сердика" Войслав Тодоров и новият кмет на "Младост" Десислава Иванчева на пресконференция в общината.
Те показаха документи, които пряко свързват Гергана Остришева-Калинова със собственика на имота до блок 70 Николай Николаев. Тодоров съобщи и че
В средата на ноември жители на "Младост" протестираха срещу започнал строеж в зелената площ до блок 70, известна в квартала като кучешката градинка.
До 2014 г. имотът е бил общинска собственост, а в последствие се придобива от Николай Николаев. Войслав Тодоров обясни пред "Дневник",че общинската администрация проверява процедурата, по която Николаев се е сдобил с терена. Днес община "Младост" е завела дело по въпросната процедура, с което строежът ще бъде спрян до изясняването на проблемите. бившия кмет на района Цвета Авджиева за извършени от нея нарушения на Закона за обществените поръчки.В средата на ноември жители на "Младост" протестираха срещу започнал строеж в зелената площ до блок 70, известна в квартала като кучешката градинка. Строежът беше временно спрян от главният архитект на София Здравко Здравков, който е издал разрешението през юли тази година. Проверка на прокуратурата не откри нарушения в издадения от Здравков документ.До 2014 г. имотът е бил общинска собственост, а в последствие се придобива от Николай Николаев. Войслав Тодоров обясни пред "Дневник",че общинската администрация проверява процедурата, по която Николаев се е сдобил с терена. Днес община "Младост" е завела дело по въпросната процедура, с което строежът ще бъде спрян до изясняването на проблемите.
На пресконференцията Тодоров показа извадки от Търговския регистър
и две разрешителни за строежи в "Младост", издадени на фирми на Николаев.
Едното разрешително е за въпросния строеж до блок 70, а второто е от 2014 г. за вече построена сграда в "Младост 2", издадено от Петър Диков.
"
Общинският съветник посочи и че построената сграда в "Младост 2" попада в парк "Въртопо", като Общия устройствен план предвижда мястото да бъде за озеленяване, а не за строеж.
От разрешенията се вижда, че за надзор и на двата строежа е наета компанията "Инвестиционно консултантска компания" ООД. Справка в Търговския регистър показва, че до 2012 г. тя е била акционерно дружеството, като в съвета на директорите са влизали последователно Гергана Остришева-Калинова и Николай Николаев.
Гергана Остришева-Калинова е била съдружник в компанията "Ню Арт констръкшънс" с Николай Николаев от 2009 до 2012 г. Пред "Дневник" Влади Калинов заяви, че не знае какво точно е вършила съпругата му в компанията и не видя проблем във връзката с Николаев. Калинов се ангажира да направи проверка за връзка между
Четири акта за общо 40 хиляди лева е наложила агенцията за държавен финансов надзор на бившия кмет на район "Младост" Цвета Авджиева. Всяка една от глобите е
за различни нарушения на Закона за обществените поръчки. Пред "Дневник" Войслав Тодоров обясни, че Авджиева е обявявала обществени поръчки с дискриминационни критерии, а в един от случаите е възложила директно без конкурсна процедура охраната на детска градина за срок от 1 година за 60 хиляди лева.
Влади КалиновАгенцията за държавен финансов надзор е наложила 4 акта за по 10 хиляди лева наза връзката между Николаев и Гергана Остришева-Калинова, съпруга на ръководителя на дирекция "Общински строителен контрол" Влади КалиновРазрешителното за строежа до блок 70 е издадено на 25 юли. То е заявено едва 4 дни преди това, като два от дните са събота и неделя", каза Войслав Тодоров, който намира краткият срок, за издаването на рразрешението за съмнителен."Инвестиционно консултантска компания" и Николай Николаев."Ако наистина строежа и надзора се извършват от фирми на един и същ човек, това би било смешно", заяви Калинов.за по 10 хиляди лева


title: Тръмп за Путин: Винаги съм знаел, че е много умен

maintext:
"Страхотен ход от ВП да изчака - винаги съм знаел, че е много умен." Така Доналд Тръмп коментира решението на руския президент Владимир Путин да не отвърне веднага на санкциите и изгонването на 35 руски дипломати от страна на администрацията на Барак Обама.
Според "Ройтерс" това е поредният сигнал, че републиканци и новозибраният президент ще опитат да оправят отношенията с Русия след като Тръмп влезе в Белия дом на 20 януари.
В съобщението на Кремъл се казва, че действията на Москва ще се определят от това какво прави новата администрация във Вашингтон.
Тръмп неведнъж се е изказвал благосклонно за Путин, но не е ясно дали ще отмени санкциите на Обама. Той вече отхвърли първите официални обвинения с конкретни факти от страна на разузнавателната общност на САЩ, че Русия стои зад хакерските атаки от последните месеци.
"Време е страната ни да продължи напред към по-големи и по-добри неща", заяви той в четвъртък, след което добави, че все пак ще се види за нова информация с представители на разузнаването.
Great move on delay (by V. Putin) - I always knew he was very smart!
— Donald J. Trump (@realDonaldTrump) December 30, 2016
Близки съветници на Тръмп описват действията на Обама като опит да ограничи полето на действие на новия президент. Руски представители говориха в петък за санкциите като последни отчаяни ходове на един слаб президент, които би могло да бъдат отменени от Тръмп.
С характерния си остър език говорителката на външното министерство Мариа Захарова нарече хората на Обама "групичка озлобени и тъпи лузъри във външната политика".
Но не всичко е в правомощията на Тръмп - той сигурно ще се сблъска в Конгреса със съпротивата на влиятелни републиканци. Сенаторът Джон Маккейн, председател на комисията за въоръжените сили, насрочи за 5 януари, четвъртък, изслушвания за чуждестранните киберзаплахи. Други високопоставени републиканци и демократи настояват за решителни действия в отговор на хакерските атаки на руснаците.


title: Франция вероятно ще избира президент и парламент при режим на извънредно положение

maintext:
Правителството на Франция ще предложи на парламента да удължи извънредното положение след атентатите от миналия ноември в Париж до 15 юли 2017г., съобщи новият премиер Бернар Казньов.
Причината са и президентските избори в края на април и началото на май, както и следващите през юни избори за парламент, добави бившият вътрешен министър.
Удължаването на режима ще бъде обсъждано от долната камара във вторник и от Сената в четвъртък.
Това се случи вече четири пъти и последният краен срок е средата на януари.
Властите твърдят, че извънредното положение е необходимо, защото остава висок рискът от въоръжени нападения на ислямисти.
Критиците на въвеждането му казват, че то в най-добрият случай е неефективно, а в най-лошият е ограничаване на човешките права в страната.
Популярният бивш министър на икономиката Еманюел Макрон започна в събота кампанията се като кандидат за президент. Той е критикуван от социалистите, че се състезава като независим извън партийните структури и така подкопава шансовете на техния кандидат, който ще бъде определен на първични избори през януари.
Социологическите проучвания сочат малки шансове който и да е кандидат на левицата да стигне до балотаж през май 2017г. На втория тур се очаква да се изправят Франсоа Фийон от традиционната деница "Републиканците" и Марин льо Пен от Националния фронт. Засега анкетираните казват, че Фийон ще победи с две трети от глаосвете.


description: Собственикът на ЦСКА разказа как през 2014 г. присъствал на среща между Борисов и Василев, на която банкерът го е помолил да го закара, а лидерът на ГЕРБ му казал да остане да слуша.

title: Гриша Ганчев разказа как Цветан Василев и Борисов говорили за 240 млн. лв.

maintext:
Гриша Ганчев
Фотограф: Анелия Николова
Собственикът на ЦСКА Гриша Ганчев потвърди, че през 2014 г. е имало среща между банкера Цветан Василев и лидера на ГЕРБ Бойко Борисов. Пред "Нова телевизия" той разказа подробно за срещата, на която е присъствал. От думите му се разбра, че на нея Василев е разказал за суми от 240 млн. лева, за които твърдял, че чрез Делян Пеевски и Александър Сталийски са дадени на Борисов, който пък дал да се разбере, че не е получавал нищо.През ноември собственикът на фалиралата КТБ заяви, че е бил рекетиран от Сталийски , когото нарече дясната ръка на Борисов, и разказа за среща с лидера на ГЕРБ през 2014 г., на която занесъл на Борисов документи, показващи колко пари е получил от него Сталийски. Тогава Василев не уточни за какви суми става въпрос и обобщи, че от 2009 г. в България се редуват в управление "клановете" на Пеевски и Борисов, а от две години те действат заедно.Сега Гриша Ганчев потвърди за срещата между Борисов и Василев, като уточни, че тя се е състояла "десетина дена, преди да падне КТБ и да го подгонят Цветан Василев, че с трите чички искал да убива лицето Делян Пеевски". Поводът за срещата бил, че Василев искал помощ от Борисов, защото имал информация, "че ще бутат банката", но Борисов му обяснил, че не може да направи нищо с думите "аз като какъв да я спася, като аз съм в опозиция"."Целият разговор беше свързан с някакви милиони, раздавани насам-натам", разказа Гриша Ганчев. Той уточни, че ставало дума за около 240 млн. лева общо, като Цветан Василев казал, че давал различни суми ту на Александър Сталийски, ту на Делян Пеевски, които твърдели, че ги носят на Борисов. Бившият по онова време премиер пък му казал, че за 4 години бил получил от Василев една икона със сребърен обков, която седи в Министерския съвет, а с Пеевски са го свалили от власт, докато Сталийски не е виждал, откакто не е в управлението."Цветан казва: Тез пари съм ги дал на Сашо да ти ги донесе, онез съм ги дал на Делян да ти ги донесе и т.н., Бойко му вика: Не си ме черпил и не сме се виждали с тебе за 4 години близо и на кафе, второто нещо – ти ми прати заедно с Делян тука, шест месеца – разболяхте ми детето, камери, телевизия пред къщата ми. И му каза: Единият ме бутна от власт заедно с тебе, а другия не съм го виждал от 6 месеца. Демек, че Сталийски откакто е паднал от власт, дори здрасти не му е казвал", разказа Ганчев."Сега каква е истината, какви пари, кой ги е пращал, как ги е пращал, защо ги е пращал, защото цифрите бяха много впечатляващи. Някъде се говореше за около 240 млн. лева общо натрупани в годините", поясни собственикът на ЦСКА.Той определи самата среща като "розов бразилски сериал", на който не желаел да присъства, но Борисов му казал "стой тука да слушаш". Гриша Ганчев обясни, че се озовал на срещата, защото Цветан Василев го помолил да го закара с колата му, "защото му бяха пуснали проследяване – 3-4 коли го следяха постоянно".Попитан верни ли са твърденията на Василев, че Пеевски е взел правителството на концесия, Ганчев заяви, че не знае, защото "не съм им светил, не ме интересува". Собственикът на ЦСКА днес се разграничи от Цветан Василев, като обясни, че ги свързва единствено това, че собственикът на КТБ е финансирал частично завода за автомобили в Ловеч. "Абсолютно никакви допирни точки нямам с него" и посочи, че влизането му в "Петрол" било реално във фалирало дружество, за което Василев го бил помолил "да вляза да стабилизираме".


description: Най-големият и натоварен съд не е доволен от липсата на институционална подкрепа от страна на ВСС

title: Софийският районен съд ще протестира пред съдебния съвет

maintext:
Председателят на СРС Методи Лалов
Фотограф: Анелия Николова
От съда приветстват подкрепата на всеки член на гражданското общество и на юридическата гилдия и уточняват, че за времето на митинга работата на СРС ще се осъществява в намален състав на администрацията.
Най-големият и най-натоварен съд в страната ще протестира пред Висшия съдебен съвет (ВСС). Поводът - назначената по-рано тази седмица поредна проверка и образуването на дисциплинарно производство срещу съдия Мирослава Тодорова.Протестът е насрочен за 11 ч. пред Висшия съдебен съвет. Вчера кадровия орган обсъжда какво да е отношението му към недоволството на магистратите. Въпреки че не харесаха намеренията на районите съдии и служители, решиха да се срещнат с протестиращите. Основната причина - да има покажат колко много са свършили за тях,Протестът ще бъде подкрепен от инициатва "Правосъдие за всеки".


title: О'Съливан, Фу, Мърфи и Селби стигнаха полуфиналите на UK Championship

maintext:
O'Съливан е на две победи от това да спечели шеста титла в Йорк и да изравни рекорда на Стив Дейвис
[LAP.bg]
Световният номер 1 Марк Селби ще се изправи срещу Шон Мърфи в първия полуфинал на UK Championship, а Рони О'Съливан ще продължи преследването на рекордна шеста титла
от втория най-престижен турнир
с мач срещу Марко Фу.
Ракетата има пет титли от UK Championship и разделя второто място във вечната класация със Стивън Хендри. Стив Дейвис е рекордьор с шест титли.
Ракетата се оказа твърде силен за Марк Уилямс и спечели с 6:2, за да стигне до полуфиналите в Йорк за девети път от 22 участия. Двамата изиграха оспорвани първи четири фрейма, след които резултатът беше равен - 2:2.След почивката обаче петкратният световен шампион заигра много концентрирано и спечели четири поредни фрейма. В тях той записа три големи серии (64, 60, 78 точки) и позволи на съперника да реализира общо 64 точки.В другия четвъртфинал от вечерната сесия Фу направи страхотен обрат срещу Джейми Джоунс. 38-годишният състезател от Хонконг изостана с 2:5, но опрян до стената спечели четири поредни фрейма и стигна до полуфиналите за втори път в кариерата си след 2008 г., когато бе финалист.В първата сесия Мърфи нямаше никакви проблеми срещу 21-годишния белгиец Лука Бресел и се наложи с 6:1, а в един от най-зрелищните мачове от началото на турнира Селби победи Джон Хигинс с 6:5. Световният шампион изпусна аванс от 3:0, а след това трябваше да прави обрат от 4:5.В 15.00 ч. днес започва полуфиналът между Мърфи и Селби, които имат по една титла от UK Championship съответно през 2008 г. и 2012 г. Мачът между О'Съливан и Фу стартира в 21.00 ч..


title: Снимка на Шумахер от болницата се предлага за 1 млн. евро

maintext:
След инцидента си Шумахер бе приет първо във френска болница, а след това транспортиран до Германия
Германският телевизионен канал RTL е получил предложение да закупи срещу 1 милион евро болнична снимка на седемкратния световен шампион във Формула 1 Михаел Шумахер.Кадърът е заснет през 2013 година, направена малко след претърпения от него ски инцидент.Според медиите в страната продавачът на ценния кадър е останал анонимен, но е обяснил, че фотото е направено от непосредствена близост.Шумахер претърпя почти фатален инцидент по време на ваканцията си във Френските Алпи на 29 декември 2013 година.Оттогава досега информациите за неговото здравословно състояние са силно ограничени, а семейството му отказва да коментира публично темата."Неизвестен човек е предложил да публикува тайно заснета снимка на Михаел Шумахер срещу много сериозна сума пари", съобщиха от RTL. От медията също така добавиха, че са сезирали прокуратурата за случая, тъй като той касае нарушаване правото на лично пространство на семейство Шумахер.


title: Фуркад спечели преследването в Нове Место, Илиев остана 22-ри

maintext:
Французинът вече има шест победи прези този сезон
Мартен Фуркад спечели преследването на 12.5 километра от Световната купа по биатлон в Нове Место (Чехия).Французинът направи една грешка при стрелбата и финишира с време 32:53.6 минути. Това е общо 55-а победа за двукратния олимпийски шампион в стартовете за Световната купа и шеста за сезона.На второ място завърши руснакът Антон Шипулин, който изостана на 30.2 секунди след победителя и направи две грешки при стрелбата. Трети се нареди друг французин - Куентин Фийон Майе, който не направи нито един пропуск при стрелбата, но изостана на 38.3 секунди зад Фуркад.Българинът Владимир Илиев завърши на 22-ро място с три грешки при стрелбата и изоставане от 2.03 минути зад Фуркад. Красимир Анев, зае 37-мо място, също с три неточни изстрела. Антон Синапов финишира на 55-та позиция, докато четвъртият българин Димитър Герджиков не стартира в състезанието.В генералното класиране за Световната купа след седем проведени старта води Мартен Фуркад с 408 точки. На втора позиция излезе Антон Шипулин с 281 точки.


title: Бившата №1 в тениса Ана Иванович прекрати кариерата си

maintext:
Иванович спечели 15 титли и стъпи на световния връх през 2008 г.
The career of Ana Ivanovic:
- 705 matchs with professional
- 480 victories
- 15 titles
- 1 Grand Slam
- N°1 of the World #Tennis 🎾#WTA pic.twitter.com/i0jEO1JFgf — Ana Ivanovic ARG (@AnaIvanovicAR) December 28, 2016
бъде посланик на спорта и ще преследва кариера в бизнеса и модата, а освен това ще отдели повече време за ангажиментите си с УНИЦЕФ.
Бившата номер 1 в женския тенис Ана Иванович сложи край на състезателната си кариера. 29-годишната сръбкиня се оттегля след 13 години в професионалния спорт, в които спечели 15 титли и заработи 15.5 милиона долара от наградни фондове."Мога да продължавам да играя само, ако поддържам най-високо ниво. За съжаление това вече не е възможно. Всеки професионален спорт изисква перфектна физическа форма, а аз бях преследвана от доста контузии през годините", заяви Иванович във видеообръщение до своите почитатели във "Фейсбук".Сръбкинята направи големия си пробив още през 2005 г., когато при дебюта си на "Ролан Гарос" достигна до четвъртфиналите. Две години по-късно тя игра финал в Париж, а през 2008 г. във френската столица спечели първата си и единствена титла от Големия шлем.През юни същата година Иванович за пръв път оглави световната ранглиста на WTA. Тя заемаше първата позиция в продължение на 12 седмици с едноседмично прекъсване, в което го отстъпи на сънародничката си Йелена Янкович.Най-добрите й резултати в останалите турнири от Големия шлем са финал на Australian Open през 2008 г., полуфинал на "Уимбълдън" през 2007 г. и четвъртфинал на US Open през 2012 г.Сръбкинята изигра общо 705 мача, спечели 480 от тях (68%) и завоюва 15 титли от календара на WTA. С националния отбор тя игра финал за "Фед къп" през 2012 г. и финал на "Хопман къп" през 2013 г."Мисля, че не е зле за едно малко момиченце от Сърбия. Не тъжете, а се радвайте с мен, защото постигнах това, за което мечтаех още от петгодишна, когато гледах Моника Селеш", каза още Иванович.Тя допълни, че в бъдеще ще


title: Полската опозиция удължи окупацията на парламента до 11 януари

maintext:
Фотограф: Agencja Gazeta
Депутати от най-голямата полска опозиционна партия "Гражданска платформа" отказаха да прекратят окупацията на пленарната зала на парламента, въпреки че управляващите оттеглиха скандалния медиен закон, който хвърли страната в тежка политическа криза.Лидерът на "Гражданска платформа" Гжегож Шчетина съобщи пред журналисти, че депутатите ще останат в залата до 11 януари, когато трябва да започне поредната тридневна сесия на Сейма.Други парламентарни партии обаче се обявиха за спиране на блокадата. Ришард Петру от "Новочесна" каза, че до Рождество протестът трябва да приключи, за да може спокойно да се отбележи празникът.Председателят на Полската селска партия Владислав Кошиняк-Камиш покани лидерите на представените в парламента партии на среща, на която да се обсъди създалото се положение и да се направи опит за намиране на изход, пише ТАСС, цитирана от БТА.Опозицията блокира президиума на Сейма на 16 декември в знак на протест срещу плановете на управляващите от "Право и справедливост" да ограничат достъпа на журналисти до парламента и да отстранят депутата Михал Шчерба, опитал се да изрази недоволството на опозицията от нарушаването на свободата на медиите.Лидерът на управляващата партия Ярослав Качински, който няма формален пост в кабинета, но упражнява силно влияние върху него, заяви, че действията на опозицията са незаконни, и призова да се сложи край на политическата криза, която е една от най-тежките от години, съобщи агенция "Ройтерс".За втори път консервативната популистка партия "Право и справедливост" оттегля проектозакон, който води до масови протести от гражданското общество и опозицията.Предишният такъв случай бе опитът ѝ да забрани абортите при всякакви обстоятелства, дори когато бременността е резултат от изнасилване и сериозно застрашава живота на майката.Партията взе множество спорни решения, откакто се изкачи на власт миналата година. Опитът ѝ да овладее Конституционния съд накара Европейската комисия да заплаши Варшава с процедура за върховенство на закона, която досега не е стартирана срещу нито една държава - членка на Европейския съюз.Преди седмици омбудсманът и други правозащитници реагираха остро на проектозакон , който на практика ще забрани гражданските контрадемонстрации срещу църквата и институциите. В него изрично е записано, че по време на събитие, организирано от католическата църква или от държавата, не може да се провеждат други демонстрации на същото място.Едно от първите решения на "Право и справедливост" бе да спре държавните помощи за инвитро процедури и да пренасочи парите за социални помощи за многодетни семейства.


title: Убитият руски посланик е единствената мишена на покушението

maintext: Руският посланик Андрей Карлов е единствената мишена на нападението в Анкара, при което бе убит, докато откриваше фотоизложба.Това заключение се налага от трупащите се подробности от очевидци на стрелбата.Това е първият случай в историята на Турция, когато на нейна територия е убит посланик.Вътрешният министър Сюлейман Сойлу потвърди, че убиецът е 22-годишният Мевлют Мерт Алтънташ, който през 2014г. е завършил полицейска академия и е работил в спецчастите за бобра с безредиците. (Бел.ред. в първите часове пристигат два варианта на името - Артънташ и Алтънташ)Турският журналист Абдурахман Камбуроглу разказа за руската телевизия РБК, че е видял как преди да убие посланика Алтънташ е стрелял във въздуха, започнал е да скандира "нещо за Алепо и Сирия" и след това в руския дипломат."След като Карлов падна, той поиска всички да напуснат помещението. После стреля още няколко пъти в падналият на пода посланик." Турски медии съобщиха, че Карлов е бил с 8 огнестрелни рани.Според в."Хюиет" от записите се чува нападателят да вика:Камбуроглу описва, че Алтънташ се държал спокойно като охранител или като лична охрана на Карлов. От видео записи на нападението се вижда, че той е оставен съвсем сам вляво зад посланика на не повече от 5 метра.Покушението е станало около 19:05, а Карлов формално е бил обявен за мъртъв в болницата близо 50 минути по-късно.В нито един момент от покушението не се намесва охрана - било турска, било руска. Според Виенската конвенция за дипломатическия статут отговорността за сигурността на дипломатическите представители пада изцяло върху приемащата страна.Ранени са още трима души, като единият от тях вече е изписан от болницата, обяви Сойлу, но не описа какви са нараняванията им - от стрелба срещу тях, или от паниката, настъпила сред присъстващите при нападението.Турция обяви, че спецчастите са "неутрализирали" нападателя, но не дават подробности как е станало това и дали той е убит, макар че под този термин се разбира именно това.Малко по-късно беше претърсена родната му къща и бяха задържави майка му и сестра му в Сьоке в западната провинция Айдън.Вътрешният министър Сойлу в компанията на здравния Реджеп Акдаг и на отбраната Фикри Ъшък потвърди, че става дума за 22-годишния Мевлют Мерт Алтънташ. Той е бил служител на поделение от специалните полицейски части за борба с безредиците и през 2014г. е завършил полицейска академия в Измир.Властите бързо обвиниха атентатора, че е гюленист, а от САЩ Абдулах Гюлен отвърна, че това е смехотворно и че покушението е станало възможно заради преследването на десетки хиляди хора в Турция след опита за преврат от 15 юли, довело до обезсилване на институциите, включително на тези за сигурност и охрана.И Турция, и Русия определят на най-високо ниво случилото се като провокация и обещават тя да не разруши нормализиращите се отношения помежду им.


title: Оцелял играч на "Шапекоенсе" ще може да играе футбол след 4 месеца

maintext:
Нето може би ще се върне към футбола в скоро време
Защитникът на бразилския футболен отбор "Шапекоенсе" Нето, който оцеля при тежката самолетна катастрофа, ще може да се върне към футбол след четири месеца, съобщава "Глобо".
"Нищо не помня от инцидента. Когато ми казаха какво се е случило изглеждаше като сън, кошмар. Малко по малко ми казваха какво е станало и започнах да осъзнавам случилото се", добави той.
Нето вече е направил първи крачки след и лекарите прогнозират завръщането му към тренировките след 120 дни. Той е със счупен прешлен на кръста, но ще се възстановява без операция."Ще му се наложи да се възстановява още 90 до 120 дни, след това ще може да направи леки тренировки. Той е истински воин, надявам се тази история да завърши с щастлив край", заяви лекуващият лекар в болницата в Шапеко Маркос Сонагли.Трима футболисти оцеляха при самолетната катастрофа в Колумбия, при която загинаха 71 души на път за първия финален мач от турнира Копа Судамерикана.Друг от оцелелите - 27-годишният футболист Алан Рушел обясни, че дължи живота си на размяна на местата в самолета.Защитникът е седял в задната част на самолета, който се разбира край Меделин. Клубният директор Каду Гаучо обаче го помолил да се премести, за да могат журналистите да са заедно."Не искам да сменям мястото, но (Джаксон) Фолман искаше да седна зад него. Само Господ може да обясни защо оцелях при инцидента. Той ме грабна и ми даде втори шанс", каза Рушел, който е с травми по гърба и се надява отново да играе футбол.Фолман също оцеля, но част от крака му беше ампутиран.


title: Оправдан съдебен изпълнител осъди прокуратурата да му плати 20 хил. лв.

maintext:
Фотограф: Надежда Чипева
Прокуратурата е осъдена да плати 20 хил. лв. обезщетение на държавен съдебен изпълнител, който е съден, но оправдан по обвинение за престъпление по служба, от което са настъпили значителни вреди. Това е постановил преди дни Върховният касационен съд по дело по Закона за отговорността на държавата, информира в. " Сега ". Решението е окончателно.От делото става ясно, че след като съдебният изпълнител с инициали А.П. е била оправдана, е дала прокуратурата на съд за моралните си щети.Наказателното производство срещу съдията е образувано през 2004 г. Според обвинителния акт през юли 2000 г. тя превишила правата си на съдебен изпълнител и без да има съдебно определение, вдигнала два запора на холдинг с блокирано имущество, за да го облагодетелства. Първият запор е върху акции на дружеството за 2 975 000 стари лв., а вторият е върху вземанията на холдинга срещу друга фирма за 2 500 000 долара.През 2009 г. на първа инстанция съдийката е призната за виновна и осъдена на 3 години условно. Следващите две инстанции обаче я оправдават и през юли 2011 г. тя окончателно е обявена за невинна. В решението на върховния съд по наказателното дело се казва, че подсъдимата е допуснала нарушение, като е вдигнала запорите, но това не е достатъчно да се твърди, че тя е извършила престъпление по служба. За да има такова, трябва да се докажат и пряк умисъл и специална цел, каквито в този казус нямало.След като е окончателно оправдана, А.П. завежда дело срещу прокуратурата за неимуществени щети, които оценява на 40 хил. лв. Софийският градски съд й ги присъжда. Апелативната инстанция обаче приема, че заради нарушението й със запорите заслужава 20 хил. лв. Върховният касационен съд е на мнение, че справедливото обезщетение е 40 хил. лв. А.П. обаче не е платила навреме държавната такса и разглеждането на нейната жалба срещу намаленото обезщетение е прекратено. Казусът остава пред върховния съд само по инициатива на прокуратурата и положението на държавното обвинение не може да бъде влошено. Така прокуратурата окончателно е осъдена да плати 20 хил. лв."Продължилото около 10 години наказателно производство се е отразило негативно на психиката, физическото здраве, контактите и социалния живот на А.П., незаконната наказателна репресия от повдигнатото обвинение за престъпление по служба е причинило сериозно засягане на личността и професионалната репутация на ищцата, която в качеството си на действащ държавен съдебен изпълнител се е оказала в положение на обвиняема за тежко престъпление по служба във връзка с изпълнение на задълженията", пише в решението на Върховния съд.През 2015 г. прокуратурата е осъдена по 308 дела да плати общо 2 495 245 лв., показва последният годишен доклад на държавното обвинение. За 2014 г. сумата е 3 651 867 лв.Преди дни стана известно, че бившият министър на образованието Владимир Атанасов е осъдил държавното обвинение отново на 20 хил. лв.


description: Димова е ярък публицист и успешен писател и драматург, автор на 14 пиеси. Драматургичните й текстове често са поставяни на театрална сцена.

title: Теодора Димова е най-четеният писател за годината в Столична библиотека

maintext:
Петъчна среща с Теодора Димова
Фотограф: Анелия Николова
Като писател Теодора Димова е автор на пет романа. През 2006 г. на
Освен прозаик, Димова е Здравка Евтимова, Стефан Цанев, Георги Господинов, Деян Енев и Владимир Зарев. Научно-популярните текстове на арабистът Владимир Чуков пък са най-търсените от читателите за 2016 г.Като писател Теодора Димова е автор на пет романа. През 2006 г. на сцената на театър 199 се играе пиеса по романа й "Майките" , а тази година чешкият превод на книгата бе номиниран за престижната награда на Съюза на чешките преводачи. През 2010 г. Димова получава националната награда за литература "Христо Г. Данов" за романа "Марма, Мариам".Освен прозаик, Димова е ярък публицист и успешен драматург, автор на 14 пиеси. Драматургичните й текстове често са поставяни на театралната сцена. Сред тях са "Кучката" в театър "София" и "Змийско мляко" в театър "Българска армия".
Теодора Димова е писател на годината на Столична библиотеката, съобщава на сайта си Столичната община. Димова е най-четеният автор на художествена литература за 2016 г.Наградите на Столична библиотека се присъждат за трета поредна година, като връчването им ще се състои утре в присъствието на кмета на София Йорданка Фандъкова. Традиционно награди получава читателят на годината, най-четената книга и медии, популяризирали дейността на библиотеката. За пръв път тази година ще бъдат връчени призове за писател на годината за детска литература и най-четен автор на научно-популярна литература.Според класацията петимата най-предпочитани български автори от читателите на библиотеката саНаградите ще бъдат връчени от 12 ч. утре в сградата на Столичната библиотека.


title: Косвена красота

maintext:
Адрес: бул. "Арсеналски" №2, Мол City Center Sofia
Адрес: бул. "Околовръстен път" №214, ет. 2
Адрес: София, бул.Александър Стамболийски 1 (Мол София)
Адрес: бул. "Черни връх" №100
Адрес: бул. "България" №69, Bulgaria Mall
Адрес: бул. "Цариградско шосе" №115, The Mall
Адрес: бул. "Тодор Александров" №64
Адрес: ж.к. Младост 4, ул. Бизнес Парк 3
САЩ, 97 мин., 2016
Режисьор: Дейвид Франкел
Сценарист: Алън Лоуб
Оператор: Марис Алберти
Музика: Тиъдор Шапиро
В ролите : Уил Смит, Едуард Нортън , Кийра Найтли , Майкъл Пеня , Наоми Харис , Джейкъб Латимор, Кейт Уинслет, Хелън Мирън
Когато животът на преуспяващ мениджър в областта на рекламата е разтърсен от трагично събитие, той изпада в тежка криза.И докато загрижените му приятели отчаяно се опитват да намерят отново връзка с него, той търси отговори от Вселената чрез писане на писма до Любовта, Времето и Смъртта.Неочаквано бележките му получават отговор и той започва да разбира как тези константи се преплитат в един напълно изживян живот, и дори в най-голямата загуба може да бъде открит смисъл и красота.